Thomas Bailey Aldrich
Thomas Bailey Aldrich (natus Portu Ostii Novae Hantoniae die 1 Novembris 1836; mortuus Bostoniae Massachusettae die 19 Martii 1907) fuit scriptor, poeta, criticus litterarum, et editor Americanus. Ab 1881 ad annum 1890 The Atlantic Monthly edidit. The Story of a Bad Boy, libro aliquantum autobiographico, innotuit, qui subgenus librorum "de puero malo" in litteris Civitatum Foederatarum saeculi undevicensimi constituit. Etiam nonnullis poematibus innotuit, praecipue "The Unguarded Gates." Iuvenis amicus erat Edmundi Clarence Stedman, Ricardi Henrici Stoddard, Fitz Hugh Ludlow, Bayard Taylor, et Gualterii Whitman.